
114                                                                  DR 30.7.2018                                                       

 
Gengsterisme adalah sejenis salah laku yang sudah lama wujud di kalangan pelajar 

dan masih berterusan hingga kini. Keadaan menjadi bertambah serius apabila didapati 
semakin ramai pelajar dan murid sekolah rendah dikesan terlibat dengan gejala ini.  

 Berdasarkan kajian yang telah dilakukan, faktor-faktor gengsterisme yang utama 
terdapat di sekolah adalah dari pengaruh rakan sebaya, pengaruh keluarga dan pengaruh 
individu. Isu ini memerlukan perhatian serius dan strategi perlu dirangka bagi membendung 
gejala ini dari berleluasa. Pihak sekolah, terutama sekali pihak guru, perlu peka terhadap 
masalah ini. Keprihatinan mereka dalam mengenai pasti punca dan tanda-tanda awal 
berlakunya gengsterisme adalah amat penting bagi mengatasi masalah ini.  

 Sekolah seharusnya menjadi kawasan yang selamat untuk pertumbuhan dan 
perkembangan anak-anak. Persekitaran sekolah yang selamat dan selesa dapat menjana 
proses pengajaran dan pembelajaran yang berkesan. Sebahagian ancaman serta rasa tidak 
selamat di kalangan pelajar akibat masalah perlakuan gengsterisme ini sedikit sebanyak akan 
mengganggu proses pengajaran.  

 Oleh yang demikian, saya ingin mengajukan kepada Kementerian Pendidikan, 
adakah sebarang langkah mahupun kerjasama yang proaktif dapat kita wujudkan bagi 
mengatasi isu gengsterisme ini dengan lebih terperinci dan efektif?   

Tuan Yang di-Pertua, di sini saya mewakili rakyat Hulu Selangor. Untuk makluman 
Yang Berhormat sekalian, kepadatan penduduk di Hulu Selangor telah mencecah 300 ribu 
orang penduduk. Kepadatan ini adalah disebabkan faktor kedudukan strategik Daerah Hulu 
Selangor yang berdekatan dengan pusat bandar di mana ia menjadi pilihan orang ramai luar 
untuk mendiami daerah ini. Tambahan pula, kos sara hidup yang masih di tahap sederhana 
menjadi faktor utama daerah ini menjadi pilihan untuk didiami. 

 Lantaran itu, kemudahan pusat kesihatan perlulah seiring dengan peningkatan 
kepadatan penduduk. Sekali lagi, untuk perhatian Yang Berhormat sekalian, Daerah Hulu 
Selangor hanya mempunyai satu kemudahan pusat kesihatan iaitu Hospital Kuala Kubu 
Baharu yang telah dibina pada tahun 1936. Sehingga kini, Hospital Kuala Kubu Bharu telah 
memberikan perkhidmatan selamat 82 tahun kepada penduduk setempat. Hospital ini tidak 
mampu lagi menampung kepadatan penduduk di Hulu Selangor, di samping kurangnya 
kepakaran dan peralatan perubatan.  

Oleh yang demikian, saya ingin mengusulkan kepada Kementerian Kesihatan untuk 
menaik taraf fasiliti Hospital Kuala Kubu Bharu serta menjadikannya hospital berkepakaran 
khusus. Jika kerajaan dapat meluluskan permohonan ini, secara tidak langsung, kerajaan 
telah memelihara nasib rakyat Hulu Selangor, khususnya dengan membantu meringankan 
beban rakyat yang kurang berkemampuan untuk mendapatkan khidmat doktor pakar di 
hospital luar.  

 Dengan izin Tuan Yang di-Pertua, pendidikan merupakan satu elemen penting di 
negara kita. Kerajaan begitu proaktif dalam merangka pelan pendidikan dan memastikan 
masa depan rakyat Malaysia berpendidikan tinggi. Maka, amatlah tinggi harapan rakyat Hulu 
Selangor kiranya dapat mewujudkan sebuah universiti awam di daerah ini. Dengan 
kewujudan universiti di Hulu Selangor, ia dapat menjadi pemangkin kepelbagaian 
pembangunan ekonomi penduduk setempat. Keluasan Daerah Hulu Selangor adalah 
sebesar negeri Melaka. Justeru, pembinaan sebuah universiti di daerah ini amatlah 
berpatutan di samping dapat membantu para ibu bapa mengurangkan kos perbelanjaan 
penghantaran anak-anak ke institut pendidikan di luar Daerah Hulu Selangor.  

Tuan Yang di-Pertua, Daerah Hulu Selangor merupakan sebuah daerah yang 
terletak di utara negeri Selangor. Dari sudut geografi, daerah ini terletak di utara Lembah 
Klang dengan hampir sama keluasan dengan negeri Melaka. Pembangunan mula rancak 
selepas Perusahaan Automobil Kedua iaitu Perodua membuka kilang pemasangan kereta 
kedua nasional di Serendah pada tahun 1992. Dengan pembukaan kilang Perodua, ia 
merancakkan kembali kemajuan di Hulu Selangor apabila dapat menarik industri automobil 
yang lain seperti pemasangan Tan Chong &amp; Sons Motor Company Sdn. Berhad, kilang 
pemasangan bas monorel di Serendah.  

 

 



Gengsterisme adalah sejenis salah laku yang sudah lama wujud di kalangan pelajar. dan masih berterusan hingga kini. Keadaan menjadi bertambah serius apabila didapati semakin ramai pelajar dan murid sekolah rendah dikesan terlibat dengan gejala ini. Berdasarkan kajian yang telah dilakukan, faktor-faktor gengsterisme yang utama terdapat di sekolah adalah dari pengaruh rakan sebaya, pengaruh keluarga dan pengaruh individu. Isu ini memerlukan perhatian serius dan strategi perlu dirangka bagi membendung gejala ini dari berleluasa. Pihak sekolah, terutama sekali pihak guru, perlu peka terhadap masalah ini. Keprihatinan mereka dalam mengenai pasti punca dan tanda-tanda awal berlakunya gengsterisme adalah amat penting bagi mengatasi masalah ini. Sekolah seharusnya menjadi kawasan yang selamat untuk pertumbuhan dan perkembangan anak-anak. Persekitaran sekolah yang selamat dan selesa dapat menjana proses pengajaran dan pembelajaran yang berkesan. Sebahagian ancaman serta rasa tidak selamat di kalangan pelajar akibat masalah perlakuan gengsterisme ini sedikit sebanyak akan mengganggu proses pengajaran. Oleh yang demikian, saya ingin mengajukan kepada Kementerian Pendidikan, adakah sebarang langkah mahupun kerjasama yang proaktif dapat kita wujudkan bagi mengatasi isu gengsterisme ini dengan lebih terperinci dan efektif?. Tuan Yang di-Pertua, di sini saya mewakili rakyat Hulu Selangor. Untuk makluman Yang Berhormat sekalian, kepadatan penduduk di Hulu Selangor telah mencecah 300 ribu orang penduduk. Kepadatan ini adalah disebabkan faktor kedudukan strategik Daerah Hulu Selangor yang berdekatan dengan pusat bandar di mana ia menjadi pilihan orang ramai luar untuk mendiami daerah ini. Tambahan pula, kos sara hidup yang masih di tahap sederhana menjadi faktor utama daerah ini menjadi pilihan untuk didiami. Lantaran itu, kemudahan pusat kesihatan perlulah seiring dengan peningkatan kepadatan penduduk. Sekali lagi, untuk perhatian Yang Berhormat sekalian, Daerah Hulu Selangor hanya mempunyai satu kemudahan pusat kesihatan iaitu Hospital Kuala Kubu Baharu yang telah dibina pada tahun 1936. Sehingga kini, Hospital Kuala Kubu Bharu telah memberikan perkhidmatan selamat 82 tahun kepada penduduk setempat. Hospital ini tidak mampu lagi menampung kepadatan penduduk di Hulu Selangor, di samping kurangnya kepakaran dan peralatan perubatan. Oleh yang demikian, saya ingin mengusulkan kepada Kementerian Kesihatan untuk menaik taraf fasiliti Hospital Kuala Kubu Bharu serta menjadikannya hospital berkepakaran khusus. Jika kerajaan dapat meluluskan permohonan ini, secara tidak langsung, kerajaan telah memelihara nasib rakyat Hulu Selangor, khususnya dengan membantu meringankan beban rakyat yang kurang berkemampuan untuk mendapatkan khidmat doktor pakar di hospital luar. Dengan izin Tuan Yang di-Pertua, pendidikan merupakan satu elemen penting di negara kita. Kerajaan begitu proaktif dalam merangka pelan pendidikan dan memastikan masa depan rakyat Malaysia berpendidikan tinggi. Maka, amatlah tinggi harapan rakyat Hulu Selangor kiranya dapat mewujudkan sebuah universiti awam di daerah ini. Dengan kewujudan universiti di Hulu Selangor, ia dapat menjadi pemangkin kepelbagaian pembangunan ekonomi penduduk setempat. Keluasan Daerah Hulu Selangor adalah sebesar negeri Melaka. Justeru, pembinaan sebuah universiti di daerah ini amatlah berpatutan di samping dapat membantu para ibu bapa mengurangkan kos perbelanjaan penghantaran anak-anak ke institut pendidikan di luar Daerah Hulu Selangor. Tuan Yang di-Pertua, Daerah Hulu Selangor merupakan sebuah daerah yang terletak di utara negeri Selangor. Dari sudut geografi, daerah ini terletak di utara Lembah Klang dengan hampir sama keluasan dengan negeri Melaka. Pembangunan mula rancak selepas Perusahaan Automobil Kedua iaitu Perodua membuka kilang pemasangan kereta kedua nasional di Serendah pada tahun 1992. Dengan pembukaan kilang Perodua, ia merancakkan kembali kemajuan di Hulu Selangor apabila dapat menarik industri automobil yang lain seperti pemasangan Tan Chong & Sons Motor Company Sdn. Berhad, kilang pemasangan bas monorel di Serendah.